ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR

Nr.SC2019-\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_2019

EXPUNERE DE MOTIVE

PRIVIND OPORTUNITATEA PROIECTULUI DE HOTĂRÂRE -

privind aprobarea regulamentelor de organizare şi funcţionare a obiectivelor sportive

aflate în proprietatea Municipiului Timişoara

 Sala Polivalentă „Constantin Jude”, situată în Timişoara, Aleea F.C. Ripensia nr.11, şi Complexul Sportiv „Bega” situat în Timişoara, Intrarea Zânelor nr.2, fac parte din domeniul public al Municipiului Timişoara.

 Stadionul de rugby „Gheorghe Răşcanu” situat în Timişoara, str. Pictor Aman nr. 11, cu teren de fotbal/rugby, cu suprafaţă de iarbă naturală, face parte din domeniul privat al Municipiului Timişoara.

 Având în vedere art. 3 alin. (1) din Legea nr. 69/2000 (actualizată) -educaţiei fizice şi sportului: „Autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale”.

 Având în vedere Legea nr. 4/2008 (actualizată) privind prevenirea şi combaterea violenţei cu ocazia competiţiilor şi a jocurilor sportive;

 Având în vedere că regulamentele de utilizare a obiectivelor sportive, Sala Polivalentă Constantin Jude şi Complexul Sportiv Bega Timişoara, aprobate prin HCL nr. 10/2009, nu mai corespund cerinţelor actuale, se impune elaborarea unor noi regulamente de organizare şi funcţionare, specifice pentru fiecare obiectiv sportiv;

 Ţinând cont de cele expuse mai sus şi de prevederile art. 129 alin. (7) lit. d), lit. e) şi lit. f) din Ordonanţa de Urgenţă a Guvernului nr.57/2019 privind Codul Administrativ, considerăm oportună iniţierea unui proiect de hotărâre privind aprobarea regulamentelor de organizare şi funcţionare a obiectivelor sportive aflate în proprietatea Municipiului Timişoara.

 PRIMAR, VICEPRIMAR,

 NICOLAE ROBU DAN DIACONU

ŞEF SERVICIU ŞCOLI,SPITALE,BAZE SPORTIVE

 ANCA LĂUDATU